open-index/open-wikipedia-markdown huggingface dataset:
Angelo Mai

** Angelo Mai, S.J. ** (født 7. mars 1782 i Schilpario ved Bergamo, død 9. september 1854 i Castelgandolfo i Kirkestaten) var en av den katolske kirkes kardinaler, og var tilknyttet Den romerske kurie. Han var medlem av jesuittordenen. Han var blant annet prefekt for Indekskongregasjonen 1843&ndash;1848, og for Kongregasjonen for det tridentinske konsil 1851&ndash;1853.

Han ble ansett som en av samtidens lærdeste, og fortsatte sin filologiske og paleografiske forskning frem til sin død.

Han ble kreert *in pectore* til kardinal i mai 1837 av pave Gregor XVI, utnevnelsen publisert i februar 1838.

Han deltok ved konklavet 1846 som valgte pave Pius IX.

Hans verker er samlet i hovedsakelig fire samleverk:

* *Scriptorum veterum nova collectio* (10 bind, 1825-1838) 
* *Classici auctores e vaticanis codicibus editi* (10 bind, 1828-1838) 
* *Spicilegium romanum* (10 bind, 1839-1844)
* *Nova patrum bibliotheca* (7 bind, 1844-1871)

## Referanser


## Litteratur
* B. Prina: *Biografia del cardinale Angelo Mai*, Bergamo 1882
* Cozza-Luzi: *Epistolario del card. Angelo Mai*, Bergamo 1883 
* Biografi ved Poletto (Siena 1887).
* Gianni Gervasoni: *Angelo Mai*, Bergamo 1954

## Eksterne lenker
* Biografi på The Cardinals of the Holy Roman Church
Gabriel della Genga Sermattei

**Gabriel della Genga Sermattei** (født 4. desember 1801 i Assisi i Kirkestaten, død 10. februar 1861 i Roma) var en av den katolske kirkes kardinaler. 

## Biografi
Han var han erkebiskop av Ferrara 1834&ndash;1843. Han ble kreert til kardinal i februar 1836 av pave Gregor XVI.

Han deltok ved konklavet 1846 som valgte pave Pius IX. Han var leder for det triumvirat av tre kardinaler som regjerte i Roma under pavens fravær i Gaeta fra juli 1849 til april 1850, og var prefekt for Kongregasjonen for den religiøse disiplin 1856&ndash;1860.

Han var nevø til den tidligere pave Leo XII.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1746-1844) *1786
* Kardinal *Gabriel della Genga Sermattei* (1801-1861) *1833

## Referanser


## Eksterne lenker
* Biografi på The Cardinals of the Holy Roman Church
Foretaksregisteret

**Foretaksregisteret** er et register over norske og utenlandske foretak i Norge. Ordet «foretak» er det juridisk korrekte begrepet for det man i dagligtale ofte kaller «bedrift».

Registeret skal sikre rettsvern og økonomisk oversikt, og er en viktig kilde for alle som trenger korrekte opplysninger om aktørene i norsk næringsliv. Foretaksregisteret holder oversikt over ansvarsforhold, adresser, aksjekapital, vedtekter, m.v. 

Alle næringsdrivende selskaper, samt enkeltpersonforetak som driver handel med innkjøpte varer eller har mer enn 5 ansatte, er pliktig til å registrere seg i Foretaksregisteret. Øvrige enkeltpersonforetak har rett til å registrere seg. Registrering i Foretaksregisteret er gebyrbelagt.

For å bli registrert i Foretaksregisteret må man ha et organisasjonsnummer fra Enhetsregisteret, jf. enhetsregisterloven § 9. I praksis skjer registrering basert på samordnet registermelding, enten elektronisk via Altinn eller som papirskjema. 

Foretaksregisteret ble opprettet 1. januar 1988 og avløste de tidligere Handelsregistrene som ble ført av sorenskrivere rundt om i hele landet. Foretaksregisteret er ett av flere registre som føres ved Brønnøysundregistrene, som er Statens registeretat.

Foretaksregisteret er et tilknyttet register til Enhetsregisteret, sammen med bl.a. Arbeidsgiver- og arbeidstakerregisteret, Manntallet for etterskuddspliktige og Merverdiavgiftsmanntallet. 

## Se også
*Foretaksnavn
* Register over reelle rettighetshavere

## Eksterne lenker
* Foretaksregisteret
* Hvem har registreringsplikt i Foretaksregisteret? – Altinn/Starte og drive bedrift 
* Hva gjør jeg for å bli registrert i Foretaksregisteret? – Altinn/Starte og drive bedrift
* Frivillig registrering i Foretaksregisteret – Altinn/Starte og drive bedrift 
* Hva er en firmaattest? – Altinn/Starte og drive bedrift 
* Hva koster registrering i Foretaksregisteret? – Altinn/Starte og drive bedrift 
* Lov om registrering av foretak
Jean-Louis-Anne-Magdalen Lefebvre de Cheverus

** Jean-Louis-Anne-Magdalen Lefebvre de Cheverus ** (født 28. januar 1768 i byen Mayenne ved Laval i Mayenne i Frankrike, død 19. juli 1836 i Bordeaux) var en av den katolske kirkes kardinaler.

Under den franske revolusjon ble han satt i fengsel i 1792 fordi han nektet å støtte sivilkonstitusjonen for kleresiet. Han klarte å rømme, og kom seg til England senere samme år. Der var han sjelesørger blant franske flyktninger til 1796. I 1796 reiste han til Boston i USA, og var frem til 1808 misjonær blant Penobscot-indianere og andre i delstaten Maine. I 1808 ble han utnevnt til Bostons første biskop, og var i årene 1810&ndash;1815 samtidig apostolisk administrator av det katolske bispedømmet New York.

Han ble deretter kalt tilbake til Frankrike som biskop av Montauban 1923&ndash;1926, og var deretter erkebiskop av Bordeaux 1826&ndash;1836. Han avslo i 1826 kong Karl X av Frankrikes tilbud om utnevnelse til minister for kirkelige spørsmål.

Han ble kreert til kardinal i februar 1836 av pave Gregor XVI.Han deltok ved konklavet 1846 som valgte pave Pius IX.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682-1751) *1730
* Kardinal Federico Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Kardinal *Jean-Louis Anne Madelain Lefebvre de Cheverus* (1768-1836) *1810

## Referanser


## Eksterne lenker
* Biografi på The Cardinals of the Holy Roman Church
Fylkesvei 210

**Fylkesvei 210** (**Fv210**) går mellom sentrum i Elverum og sentrum i Kongsvinger. Den går parallelt med riksvei 2, men på vestsiden av Glomma

Før 1. januar 2010 var veien riksvei, etter at regionsreformen trådte i kraft har den status som fylkesvei.

2019 ble veien forlenget med den tidligere fylkesvei 505 (Hedmark) fra Eid i Våler til Elverum.

## Kommuner og knutepunkter
###### 

 

## Referanser




## Eksterne lenker
* Vegvesenets vegkart 
*
Epilepsihund

**Epilepsihund** er en hund som er trent til å tjene personer med epilepsi. De skal dempe og hindre fall, varsle ved (helst før) et anfall og hente hjelp. Disse hundene kan gi slike pasientgrupper stor trygghet i hverdagen. De er brukshunder og tjenestehunder som også inngår under begrepet servicehunder.

## Referanser
Terapihund

**Terapihund** er en betegnelse på en hund som er trent for sosialterapeutiske oppgaver. Disse hundene benyttes til terapeutiske besøk hos mennesker som er innlagt ved f.eks. sykehus, sykehjem, fengsler og psykiatriske institusjoner, for å bedre livskvaliteten deres. Hundene må tåle å bli klappet og kjælt med av helt ukjente mennesker.

I Norge er NODAT (Norsk organisasjon for dyreassistert terapi), Dyrebar Omsorg og  organisasjoner som utdanner og godkjenner av terapihunder. De stiller strenge krav til både fører og hund som skal inngå i en ekvipasje. Hundens lynne og evner testes samtidig som førerens evner til å forholde seg til pasienter og brukere er i fokus. Norske Terapihundskolen og Dyrebar Omsorg (i samarbeid med NMBU) utdanner både frivillige og profesjonelle ekvipasjer (hund og fører), mens NODAT tilbyr kurs og evaluering for folk som vil jobbe frivillig med hunden sin.

## Referanser


## Eksterne lenker
* Norsk organisasjon for dyreassistert terapi, NODAT
* Norske Terapihundskolen 
* Therapy Dogs International, Inc.
* Therapy Dogs Inc.
*Dyrebar Omsorg
Tjenestehund

**Tjenestehund** er en fellesbetegnelse for hunder som er trent til og utfører en eller annen form for samfunnstjeneste, det være seg som offentlig- eller sivil tjenestehund.

En offentlig tjenestehund er en hund i kommunal, fylkeskommunal eller statlig tjeneste. Det kan for eksempel være en politihund, tolltjenestehund eller en militær tjenestehund. 

En sivil tjenestehund er en hund som typisk er trent til sivile oppgaver, for eksempel som ettersøkshund, redningshund, førerhund eller servicehund.

## Referanser
Placido Maria Tadini

** Placido Maria Tadini** (1759–1847) var en katolsk kardinal, og var tilknyttet Den romerske kurie. Senere var han erkebiskop av Genova 1829&ndash;1847. Han tilhørte de uskodde karmelittene.

Han ble kreert til kardinal i april 1835 av pave Gregor XVI.

Han deltok *ikke* ved konklavet 1846 som valgte pave Pius IX.
## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Henry Benedict Mary Clement Stuart of York (1725–1807) *1758
* Kardinal Francesco Bertazzoli (1754–1830) *1802
* Kardinal *Placido Maria Tadini* (1759–1847) *1829

## Referanser
Ambrogio Bianchi

** Ambrogio Bianchi** (født 17. oktober 1771 i Cremona i Hertugdømmet Milano, død 3. mars 1856 i Roma) var en av den katolske kirkes kardinaler og generalabbed for kamaldulenserne. Han var prefekt for Kongregasjonen for ordensdisiplin 1840–1856.

Han ble kreert *in pectore* til kardinal i april 1835 av pave Gregor XVI, publisert i juli 1839, med *[[Santi Andrea e Gregorio al Monte Celio]]* som tittelkirke.

Han deltok ved konklavet 1846 som valgte pave Pius IX.

## Eksterne lenker
* The Cardinals of the Holy Roman Church
Pollinering

**Pollinering** (**bestøvning**) er overføring av pollenkorn mellom blomstene på en eller flere planter, for at det skal kunne foregå en befruktning og frø kan dannes. Hos blomsterplantene overføres pollen fra åpne pollenknapper til arret. Hos nakenfrøede planter overføres pollen direkte til frøanlegget (mikropyle). Selv om blomsterplantenes organ for reproduksjon, blomsten, hos de fleste arter er tokjønnete er sjølpollinering ikke regelen. Mye av den utrolige variasjonen i form og farge hos blomstene, skyldes nettopp plantenes tilpasninger til krysspollinering.

## Biotisk pollinering

Biotisk pollinering eller dyrepollinering betyr at pollenet transporteres av dyr. De fleste arter av blomsterplanter er tilpasset biotisk pollinering. 

Blomsten kan ha spesielle utskillende organer, nektarier, som produserer sukker (sukrose, glukose og fruktose) og aminosyrer i form av nektar og pollen, som derav blir en viktig næringskilde for dyra. Pollen har pollenkitt og en ytre struktur som gjør at de lett fester seg. Noen planter har sterkt spesialiserte artstro dyr som sørger for pollinering.

### Insektpollinering
Insektpollinering (entomofili, gr. entomen – insekt) skjer der hvor blomstene er store og iøynefallende, har farget blomsterdekke med saftmerker og ofte zygomorfe blomster hvor insektet lett krabber inn. 

Honningbier og humlers hårete kropper kan samle og holde opptil 15 000 pollenkorn. De flyr også fort og besøker mange blomster etter hverandre. Bier spiser pollen, men det blir nok igjen til å befrukte plantene.

### Fuglepollinering
Fuglepollinering (ornithofili, gr. ornis – fugl; philein – å elske) er spesielt vanlig i tropene. Plantene har ofte store blomster med sterke farger, spesielt knallrød, som tiltrekker seg fugler som kolibrier og  honningetere.

### Flaggermuspollinering
Flaggermuspollinering (chiropterofili, gr. cheir – hånd, pteron – ving) skjer hos planter som har hvite eller grønnlige blomster med muggen lukt; blomstene sitter utenfor løvverket enten på stammen (kauliflori) eller på lange blomsterstilker. Disse tiltrekker seg enkelte arter av flaggermus.

### Andre dyr
Pollinering av andre pattedyr enn flaggermus forekommer også hos noen arter.

## Abiotisk pollinering

Ved abiotisk pollinering transporteres pollenet av enten vind eller, sjeldnere, vann.

### Vindpollinering
Vindpollinering (anemofili, gr. anemos – vind; philein – å elske) skjer der hvor blomsten er uanselig, åpent plassert, mangler duft og nektar og hvor lett pollen spres i store mengder. Dette skjer ofte tidlig om våren. Bartrær har pollen med luftsekker.

### Vannpollinering
Pollinering kan også skje via vann (hygrofili) hvor blomstene er uanseelige uten skiltapparat. Hannblomstene kan også løsne og flyte på vannet f.eks. *[[Vallisneria]]*.

## Referanser


## Kilder
* Biologisk institutt, Universitetet i Oslo

## Eksterne lenker
*
Eirik Bakke

**Eirik Bakke** (født 1977) er en norsk fotballtrener og tidligere fotballspiller som inntil 2026 var hovedtrener for .

Han spilte senest for Sogndal Fotball, til og med 2012. Han har spilt 27  for Norge, og har over 50 kamper for aldersbestemte landslag. Han er sønn av den tidligere Sogndal-spilleren og nå avdøde Svein Bakke.

Bakke begynte fotballkarrieren på hjemstedet Sogndal. I 1999 ble han solgt til Leeds United for 45 millioner kroner. Yorkshire-klubben var da et topplag i engelsk og europeisk fotball. Bakke spilte blant annet for Leeds i semifinalen i Mesterligaen i 2000/2001-sesongen. Deretter ble Bakke med på klubbens økonomiske og sportslige nedtur i årene som fulgte. Høsten 2005 lånte Leeds ham ut til Aston Villa. Leeds ble ikke enig med Aston Villa om å forlenge låneavtalen, og han returnerte derfor til Leeds i februar 2006.

## Retur til Norge
Den 31. august 2006 ble Bakke klar for Brann. Han skrev under en kontrakt med varighet 1½ år, som senere ble forlenget med ytterligere to år. Etter at Martin Andresen forlot Brann etter gullsesongen, ble Bakke valgt til kaptein for laget. Bakke hadde kontrakt med bergensklubben ut 2010-sesongen og gikk deretter tilbake til Sogndal hvor han avsluttet karrieren.

## TV-karriere
Den 15. juni 2022 ble det opplyst at Eirik Bakke var en av de nye ekspertene i Viaplays nye Premier League-satsing.

## Oppmerksomhet
Bakkes historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

## Referanser


## Eksterne lenker
* 
* Profil hos Sogndal Fotball
Luigi Bottiglia Savoulx

**Luigi Bottiglia Savoulx** (født 16. februar 1752 i Cavour ved Torino i kongedømmet Sardinia, død 14. september 1836 i Roma) var en av den katolske kirkes kardinaler. Han var tilknyttet Den romerske kurie.

Han ble utnevnt til kardinal i juni 1834 av pave Gregor XVI.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1649-1730) *1724
* Kardinal Enrico Enríquez (1701-1756) *1743
* Kardinal Manuel Quintano Bonifaz (1698-1774) *1749
* Kardinal Francisco Antonio de Lorenzana y Butrón (1722-1804) *1765
* Kardinal Giuseppe Maria Spina (1756-1828) *1798
* Erkebiskop *Luigi Bottiglia Savoulx* (1752-1836) *1749

## Referanser


## Eksterne lenker
*  Biografi på The Cardinals of the Holy Roman Church
Alessandro Spada

**Alessandro Spada** (født 4. april 1787 i Roma i Italia, død 16. desember 1843 i Roma) var en av den katolske kirkes kardinaler. Han var tilknyttet Den romerske kurie.

Han ble kreert *[[in pectore]]* til kardinal i juni 1834 av pave Gregor XVI, publisert i april 1835.

## Eksterne lenker
* Biografi på The Cardinals of the Holy Roman Church
Utstillingshund

**[[Utstillingshund]]** er et begrep som benyttes om «raserene» hunder som deltar på hundeutstillinger og konkurrerer om å ha det mest rasetypiske utseende. Slike hunder er som oftest primært familiehunder, sekundært utstillingshunder, brukshunder og/eller avlshunder.

Hunder som skal opptre som utstillingshunder på nasjonale eller internasjonale hundeutstillinger må være raserene og stambokførte i et nasjonalt stambokregister. På utstillingen blir hunden bedømt av en såkalt eksteriørdommer, som sammenligner den opp mot en definert rasestandard. Avhengig av hvor rasetypisk hunden er, blir den premiert eller eventuelt bortvist fra bedømningen. Bortvisning kan skje som følge av atferd eller alvorlige feil og mangler i henhold til rasestandarden.
## Referanser
Giuseppe Alberghini

** Giuseppe Alberghini ** (født 13. september 1770 i Cento ved Bologna i Kirkestaten, død 30. september 1847 i Roma) var en av den katolske kirkes kardinaler. Han var tilknyttet Den romerske kurie.

Han ble kreert in pectore til kardinal i juni 1834 av pave Gregor XVI, publisert i april 1835, med *[[Santa Prisca (Roma)|Santa Prisca]]* som tittelkirke.

Han deltok ved konklavet 1846 som valgte pave Pius IX.

## Eksterne lenker
* The Cardinals of the Holy Roman Church
Steyr-Daimler-Puch

**Steyr-Daimler-Puch** var en industribedrift med hovedsete i Steyr, Østerrike.  

## Historie
Firmaet ble startet som Josef und Franz Werndl & Co. i 1864 for å produsere geværer, men ble kjent som Steyr-Werke AG i 1924.  I 1894 begynte de produksjon av sykler, og biler i 1915.  De ble slått sammen med Puch og Austro-Daimler i 1934, og ble da hetende Steyr-Daimler-Puch.

I 1990 ble konsernet delt opp, og Steyr Tractor ble solgt til Case Corporation. Puchs motorsykkel-avdeling ble solgt til Piaggio, Steyr Mannlicher fortsatte med våpenproduksjon, og bilavdelingen ble slått sammen med Magna og fikk navnet Magna Steyr.

Steyr-Daimler-Puch produserte blant annet Pinzgauer, et terrengkjøretøy, fra 1971 til 2000 og Steyr 680M, en terrenggående lastebil, fra 1960 til rundt 1984.

## Se også
* Steyr Sportwaffen
* Steyr Mannlicher

## Referanser


## Eksterne lenker
* 
* Steyr-Daimler-Puch Spezialfahrzeuge
Giacomo Luigi Brignole

**Giacomo Luigi Brignole** (født 8. mai 1797 i Genova i Republikken Genova, død 23. juni 1853 i Roma) var en av den katolske kirkes kardinaler. Han var tilknyttet Den romerske kurie og det pavelige diplomati. Han var blant annet nuntius i Toscana, og prefekt for Indekskongregasjonen 1849&ndash;1853.

Han ble kreert til kardinal i januar 1834 av pave Gregor XVI, med *[[San Giovanni a Porta Latina]]* som tittelkirke, denere overført til  *[[Santa Cecilia in Trastevere|Santa Cecilia]]*.

Han deltok ved konklavet 1846 som valgte pave Pius IX.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal *Giacomo Luigi Brignole* (1797-1853) *1830

## Referanser


## Eksterne lenker
*  Biografi på The Cardinals of the Holy Roman Church
Filippo Giudice Caracciolo

**Filippo Giudice Caracciolo** (født 27. mars 1785 i Napoli i Italia, død 29. januar 1844 i Napoli) var en av den katolske kirkes kardinaler. Han var erkebiskop av Napoli 1833&ndash;1844.

Han ble kreert til kardinal i juli 1833 av pave Gregor XVI, med *[[Sant'Agnese fuori le mura]]* som tittelkirke.

Det var en rekke andre kardinaler i samme slekt: Marino Ascanio Caracciolo (kreert 1535), Innico Caracciolo den eldre (1666), Innico Caracciolo den yngre (1715), Niccolò Caracciolo (1715), Giovanni Costanzio Caracciolo (1759), og Diego Innico Caracciolo (1800).
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Luigi Valenti Gonzaga (1725-1808) *1764
* Kardinal Lorenzo Litta (1756-1820) *1793
* Kardinal *Filippo Giudice Caracciolo* (1785-1844) *1820
## Referanser


## Eksterne lenker
* Biografi på The Cardinals of the Holy Roman Church
Årbogen (Drammen)

:*[[Årbogen]] har flere betydninger*

**Årbogen** er et skogstjern som befinner seg vest for bommen til Ulevannsveien i Drammen kommune i Buskerud. Tjernet ble demmet opp i 1896 for å sikre vann- og elektrisitetsforsyning til blant annet Krokstad Cellulose. I dag er tjernet kun brukt til rekreasjon. Fiskeslag: Ørret og abbor

I 2004 ble dammen forsterket i samråd med NVE. Under uværet Frida natt til 7. august 2012 var det derfor aldri fare for at selve dammen skulle briste. Imidlertid gikk det et stort jordras på den ene siden av dammen. Årsaken var at de enorme vannmengdene dro med seg kvister og søppel som satte seg fast i gitteret på dammen og dermed tettet overløpet slik at tjernet fløt utover sine bredder.

Området rundt Årbogen er statlig sikret som friluftsområde.

## Referanser
Steinsdalen

**Steinsdalen** er administrasjonssenter i Osen kommune i Trøndelag. Gjennom dalen renner Steinsdalselva, som er en god men flomavhengig smålakselv. Steinsdalen er poststed, med postnr. 7740.
Air France

**Air France** er et fransk flyselskap med hovedkontor i Paris. Selskapet er et datterselskap av Air France-KLM-gruppen. Selskapet flyr både innenriks og utenlands passasjerflyvninger og fraktruter til 185 destinasjoner i 83 land. Selskapets hovedbaser er på Orly lufthavn og Charles de Gaulle internasjonale lufthavn, begge i Paris, med en mindre base på Saint-Exupéry internasjonale lufthavn i Lyon.

Air France opererer også flygninger i Norge, med ruter fra Oslo lufthavn, Gardermoen og Bergen lufthavn, Flesland til Charles de Gaulle internasjonale lufthavn utenfor Paris.

## Historie
Air France ble stiftet i 1933 etter en fusjon av flere mindre franske flyselskaper. Selskapet startet ruter til flere europeiske land, samt til de franske kolonier. Under andre verdenskrig flyttet selskapet sine aktiviteter til Casablanca i Marokko. Etter krigen ble selskapet omgjort til et statlig foretak, og den dag i dag eier den franske stat en stor andel i selskapet, selv om staten har solgt seg delvis ut av selskapet i de senere år.

I 1976 begynte selskapet sammen med British Airways flygninger med Concorde-flyet, en flytype de to selskapene fikk lov til at kjøpe for kun £1/stk etter at en lang rekke andre selskaper annullerte sine ordre. Ruten Paris-New York tok 3 timer og 20 minutter med det nye supersoniske flyet. Flygning med Concorde stoppet i 2003, etter at en ulykke ved avgang fra Paris, hvor samtlige om bord døde, fikk omkostningene til å stige, samtidig med at antallet passasjerer falt ytterligere etter terrorangrepene 11. september 2001.

## Air France-KLM

Air France fusjonerte med det nederlandske flyselskapet KLM i mai 2004, noe som resulterte i selskapet Air France-KLM. Air France-KLM er verdens største flyselskap etter omsetning og det tredje største i verden (størst i Europa) etter antall passasjer-kilometer.

Air France-KLM er en del av SkyTeam-alliansen sammen med Aeroflot, Delta Air Lines, Aeroméxico, Korean Air, Czech Airlines, og Alitalia. Air France og KLM flyr under deres egne navn.

## Flåte
### Dagens flyflåte

Air Frances passasjerflåte inneholder følgende fly per juni 2017:

Gjennomsnittsalderen på flyene til Air France er 12,0 år (per september 2016).

### Tidligere fly

Oversikten omfatter fly operert av Air France.

* Airbus A300
* Airbus A310
* Airbus A320-100
* Airbus A340-200/-300
* Boeing 707
* Boeing 727-200
* Boeing 737-200/-300/-500
* Boeing 747-100/-200/-300/-400
* Boeing 767
* Bréguet Br.763 Provence
* Concorde
* De Havilland Comet 1
* Douglas DC-3
* Douglas DC-4
* Douglas DC-6
* Fokker F-27
* Fokker F28 Fellowship
* Fokker 100
* Junkers Ju 52 og Amiot AAC 1 Toucan
* Latécoère 631
* Lockheed L-049/L-749 Constellation
* Lockheed L-1049 Super Constellation
* Lockheed L-1649 Starliner
* McDonnell Douglas DC-10
* Sud Aviation Caravelle
* Sud-Est Languedoc
* Sud-Ouest Bretagne
* Transall C-160
* Vickers Viscount

## Referanser


## Eksterne lenker
*
Ballatjern

**Ballatjern** er et tjern nord for Årbogen i Drammen kommune i Buskerud. Tjernet ligger 355 meter over havet. Abbor, gjedde og ørret lever naturlig i tjernet.

Adkomst:
Ulevannsveien opp Stenseth Terrasse ved Nedre Eiker kirke i Krokstadelva. Bomavgift. Sti inn fra Ulevannsveien.

## Referanser
Serbisk

**Serbisk** er et slavisk språk som snakkes i Serbia, Montenegro, Bosnia-Hercegovina.

Serbisk ble tidligere kalt serbokroatisk, serbisk eller kroatisk, og hadde tre uttalevarianter (*ekavisk*, *ijekavisk* og *ikavisk*). Et eksempel på dette er «melk», som på ekavisk blir «*mleko*», på ijekavisk blir «*mlijeko*» og på ikavisk blir «*mliko*». Serbisk og kroatisk er nå skilt fra hverandre. Den ekaviske varianten av serbisk er mest brukt i Serbia og delvis i Montenegro, mens den ijekaviske varianten snakkes i den serbiske republikken i Bosnia-Hercegovina, Montenegro og Kroatia. Kroatisk språk er bygget på *ijekavisk* (det sentrale Kroatia) og *ikavisk* (Dalmatia, Istria, Bosnia).

Serbisk språk benytter kyrillisk skrift med enkelte spesialbokstaver (se det serbiske alfabetet), og latinske bokstaver i Bosnia, Kroatia og Montenegro.

## Se også
* Serbokroatisk
* Det serbiske alfabetet

## Referanser


## Eksterne lenker
* 
*  Funky Serbian - Lær serbiska ord med audio  
*  Serbian Language and Culture Workshop Lær serbisk
Kyros I av Anshan

**Kyros I** var konge av Anshan fra ca. 600 til 580 f.Kr., eller ifølge andre fra 652 til 600 f.Kr.

Han var et tidlig medlem av Akamenide-dynastiet. Han var barnebarn av dets grunnlegger Akamenes og sønn av Teispes av Anshan. Teispes sønner skal ha delt kongedømmet mellom seg etter hans død. Kyros regjerte som konge av Anshan mens hans bror regjerte som kong Ariaramnes av Persia.

Kronologisk plassering av denne hendelsen er usikker. Dette på grunn av hans omdiskuterte identifisering med monarken kjent som «Kuras av Parsumas». Kuras er først nevnt ca. 652 f.Kr. I det året gjorde kong Shamash-shum-ukin, konge av Babylon 668&ndash;648 f.Kr., opprør mot sin eldre bror og overherre Ashurbanipal, konge i Assyria 668&ndash;627 f.Kr.. Kuras ser ut til å ha inngått en militærallianse med førstnevnte. Krigen mellom de to brødrene endte i 648 f.Kr. med nederlaget til og det rapporterte selvmordet til Shamash-shum-ukin.

Kuras omtales igjen i 639 f.Kr. I det året klarte Ashurbanipal å beseire Elam og ble overherre til flere av dets tidligere allierte. Kuras var tydeligvis blant dem. Hans eldre sønn Arukku ble sendt til Assyria for å betale skatt til kongen. Kuras ser så ut til å forsvinne fra de historiske kildene. Hans foreslåtte identifisering som Kyros ville ha hjulpet til å knytte Akamenide-dynastiet til betydelige hendelser i det 7.århundret f.Kr.

Ashurbanipal døde i 627 f.Kr. Det antas at Kyros fortsatte å betale skatt til hans sønner og etterfølgere Ashur-etil-ilani (627&ndash;623 f.Kr. og Sin-shar-ishkun (623&ndash;584 f.Kr.). De møtte begge motstand fra en allianse ledet av Kyaxares av Media og Naboplassar av Babylon. I 612 f.Kr. klarte de to å invadere den assyriske hovedstaden Ninive. Dette var i realiteten slutten på det assyriske riket, selv om rester av den assyriske hæren under Ashur-uballit II fortsatte å gjøre motstand fra Harran.

Media og Babylonia delte snart landene som tidligere hadde vært kontrollert av assyrerne. Anshan kom tydeligvis under kontroll av Media. Kyros I er regnet for å ha endt sine dager under overherredømmet til enten Cyaxares eller hans sønn Astyages- Kyros ble etterfulgt av sin sønn Kambyses I. Hans sønnesønn Kyros II ble kjent som Kyros den store, skaper av Det persiske riket.

Det har blitt poengtert at denne versjonen av hans liv tidfestet hans tidlige aktiviteter mer enn et hundreår før hans barnebarns. Dette skyldes at han ble far til Kambyses veldig sent i livet, og hans død i høy alder. Det er påpekt at Kuras og Kyros I kan ha vært to forskjellige personer som stod i et ukjent forhold til hverandre. Sistnevnte ville da ha regjert i det tidlige 6.århundret f.Kr., og hans styre ville vært begivenhetsløst. På grunn av manglende nedtegnelser fra denne historiske perioden forblir det usikkert hvilken teori som er den riktige.

## Referanser


## Kilder
* 
*
Lorenzo Girolamo Mattei

**Lorenzo Girolamo Mattei** (født 28. mai 1748 i Roma i Italia, død 24. juli 1833 i Roma) var en av den katolske kirkes kardinaler. Han virket i Den romerske kurie.

Han ble kreert til kardinal i april 1833 av pave Gregor XVI.

Han var bror til kardinal Alessandro Mattei (kreert 1779), og nevø til kardinal Luigi Mattei (1753). Fra 1822 til 1833 var han latinsk patriark av Antiokia.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal *Lorenzo Girolamo Mattei* (1758-1839) *1829
## Referanser


## Eksterne lenker
* Biografi på The Cardinals of the Holy Roman Church
Giuseppe Maria Velzi

**Giuseppe Maria Velzi** (født 8. mars 1767 i Como, død 23. november 1836 i Montefiascone) var en av den katolske kirkes kardinaler. Han virket i Den romerske kurie og ble senere biskop av Montefiascone 1832&ndash;1836.

Han ble kreert til kardinal i juli 1832 av pave Gregor XVI.

## Referanser


## Eksterne lenker
* Biografi på The Cardinals of the Holy Roman Church
Menighetsråd

Et **menighetsråd** er et råd bestående av legfolk og normalt sogneprest i et sokn. Dets arbeidsområde og fullmakter varierer mellom de forskjellige kirkesamfunn, men felles er at rådene skal bistå presten i driften av menigheten, og bidra til kommunikasjon mellom legfolket og kleresiet. 

## I Den norske kirke

Menighetsråd som folkevalgt forvaltningsorgan ble opprettet i 1920 ved utskillelse fra by- og herredsstyrene (kommunestyre). Menighetsrådenes oppgave var styringen av "det indre menighetsliv", og det som var av teologisk karakter. Kommunene beholdt ansvaret for personal, økonomistyring, byggdrift og gravplassforvaltning fram til dette ble utskilt i 1997 ves opprettelsen av kirkelig fellesråd. 

Menighetsråd i Den norske kirke er valgt av soknets stemmeberettigede medlemmer.

I hvert sokn skal det være et menighetsråd. Ved valg hvert 4. år velges omkring 9.100 medlemmer til landets 1295 menighetsråd. Menighetsrådet treffer avgjørelser og opptrer på vegne av soknet. §12 i kirkeordningen angir menighetsrådets formål: «Menighetsrådet skal ha sin oppmerksomhet henvendt på alt som kan gjøres for å vekke og nære det kristelige liv, særlig at Guds ord blir rikelig forkynt, syke og døende betjent med det, døpte gis dåpsopplæring, barn og unge samlet om gode formål og legemlig og åndelig nød avhjulpet. Menighetsrådet har ansvar for at kirkelig undervisning, diakoni og kirkemusikk innarbeides og utvikles i soknet».

Menighetsrådet velger en eller flere representanter til Kirkelig fellesråd. I kommuner med bare et sokn består fellesrådet av hele menighetsrådet, i tillegg kan det være en representant oppnevnt av kommunen.

## I Den katolske kirke

I Den katolske kirke velges menighetsrådet av soknets stemmeberettigede medlemmer, det vil si alle medlemmer av kirken som er fermet og bor innen sognets grenser.

Den formelle betegnelsen på et katolsk menighetsråd er *[[pastoralråd]]*, men i Den katolske kirke i Norge har man valgt å bruke den mer kjente betegnelsen menighetsråd, og i stedet forbeholde pastoralråd til bispedømmenivå. 

Et katolsk menighetsråd er sogneprestens valgte rådgivere. Rådet er kun vedtaksdyktig når sognepresten presederer over møtet, og dets vedtak er rådgivende, ikke bindende. I visse saker, spesielt økonomiske spørsmål som berører større summer, er sognepresten pålagt å konsultere menighetsrådet, men han kan velge å se bort fra dets råd.

## Referanser
Deluxe Ski Jump

***Deluxe Ski Jump*** er et videospill, mer spesifikt en skihoppsimulator, utgitt av det finske selskapet Mediamond. Spillet er utviklet av Jussi Koskela.

Spillet har forskjellige bakker og værforhold i tillegg til 3D-grafikk i den siste versjonen.

Spillet går i hovedsak ut på å hoppe lengst, få mest stilpoeng, og sette lengderekorder. Spilleren kontrollerer hopperens sats, flytestilling og nedslag. Vindforholdene er med på å prege hoppets kvalitet. Spillet er ofte populært i sosiale sammenhenger, da det er lett å lære og flere kan spille på samme maskin. Det er også mulig å legge inn fiktive datasimulerte konkurrenter og bestemme deres nivå for ferdighet og stabilitet.

Den tredje utgaven av spillet inneholder 40 fiktive hoppbakker, fra 40 forskjellige land. Bakkene varierer med en bakkelengde fra HS 281 i Slovenia til HS 69 i Serbia.

Den fjerde utgaven av spillet inneholder 24 realistiske hoppbakker. Bakkene varierer med en bakkelengde fra HS 215 i Planica til HS 78 i Bischofshofen.

Det er mulig å hoppe på vinterstid og på sommerstid i form av snø- og plastunderlag.

## Hoppbakkene i Deluxe Ski Jump 3

## Hoppbakkene i Deluxe Ski Jump 4

## Eksterne lenker
*  Offisiell nettside
Bookerprisen

**Bookerprisen** (engelsk navn: «Booker Prize for Fiction» og «Man Booker Prize») blir årlig utdelt til  den beste romanen skrevet på engelsk og utgitt i Storbritannia (tidligere begrenset til innbyggere i Samveldet, Irland og Zimbabwe). Prisen ble innstiftet av bokhandlerkjeden *Booker plc* i 1968. For å bevare prisens eksklusivitet velger man ut jurymedlemmer blant kritikere, forfattere og akademikere. Siden 2002 har prisen også blitt omtalt som «**Man Booker Prize**» for å reflektere at prisen blir sponset av et investeringsselskap, *Man Group plc*.

## Oversikt over prismottagere

Enkelte år har det vært to vinnere (1974, 1992 og 2019)

## Referanser


## Eksterne lenker
*
The Aller Værste!

**The Aller Værste!** (1979 til 1981) var en norsk rockegruppe fra Bergen.

The Aller Værste! var påvirket og inspirert av punk, new wave, ska og reggae og ga ut to album og tre 7"-singler/EP-er. De fikk Spellemannprisen 1980 for albumet *Materialtretthet* i klassen nyrock. Bandets to første singler fikk også spilletid av den innflytelsesrike BBC-programlederen John Peel.

Manager for gruppen var Lars Lauritzsen.

Bandet hadde gjenforeningsturné i 1990 og konserter i Bergen og Oslo i 1999.

Bandet var en av ni band/artister som ble nominert til innlemmelse i Rockheim Hall of Fame i 2025.

## Medlemmer
*Sverre Knudsen – bass, orgel, sang
*Ketil Kern – trommer
*Harald Øhrn – bass, orgel, sang
*Lasse Myrvold – gitar, sang, orgel
*Chris Erichsen – gitar, sang, orgel

Kern, Øhrn, Myrvold og Erichsen utgjorde før TAV! rockegruppa Johnny Banan Band. Etter at Ketil Kern sluttet høsten 1981, spilte Robert Isdal fra punkbandet Fader War trommer på den siste plata, *Hakk*.

Medlemmer av The Aller Værste! har seinere startet og vært aktive i en rekke andre band, deriblant The Beste, Ratataboo! og Løver og Tigre (sammen med Hot Club de Norvege).

The Aller Værste! regnes som et bergensband, selv om ingen av bandets medlemmer er fra byen. Myrvold er oppvokst i Stavanger, mens de fire andre er fra Oslo.

## Diskografi
* 1980: *Blålys/På vei hjem* (singel), Den Gode Hensikt 
* 1980: *[[TAV! (EP)|The Aller Værste!]]* (EP), Den Gode Hensikt 
* 1980: *Blålys / På vei hjem / En av dem (live)* (EP), Den Gode Hensikt
* 1980: *[[Materialtretthet (album)|Materialtretthet]]* (album), Den Gode Hensikt/Jaap A/S
* 1981: *[[Disniland i de tusen hjem]]* (album); Den Gode Hensikt
* 1981: *Hakk* (singel), Den Gode Hensikt  
* 1986: *Bare ikke nok (live)* (flexisingel), Vinyl
* 1999: *[[The Aller Værste! (album)|The Aller Værste!]]* (samlealbum med 20 spor), Den Gode Hensikt/Virgin Records Norway AS
* 2007: *[[Live 1980]]* (CD/LP), Musikkoperatørene/Kippers

*Materialtretthet* ble nyutgitt på LP og CD av Sonet i 1990, på LP med de to første 7" på vedlagt plate. Både *Materialtretthet* og *Disniland i de tusen hjem* er siden utgitt på CD på bergensselskapet Rec 90, sistnevnte med de to første 7" som ekstraspor. *Materialtretthet* er også utgitt på vinyl og CD av Oh Yeah! i 2010, denne gang med utbrettcover hvor innsiden viser hvordan det gikk med Stupedamen etter at forsidebildet ble tatt. CD-utgaven har den første singelen, EP-en og Spellemannprisopptaket som bonusspor.*'

En rekke av sangene til The Aller Værste! er blitt tolket av ulike musikere på platen [[Dans til musikken (album)|*Dans til musikken'']], som er en hyllestplate til Lasse Myrvold.

## Referanser


## Eksterne lenker
*
Båtskalle

**Båtskalle** (Latin: *scaphocephalus*) er en betegnelse som brukes om et symptom på en form for genetisk feil hos mennesker. Hos en person med båtskalle har skallen en form som likner en velvet robåt. Sett forfra har skallen en noe spiss, konisk form. Også kalt Aperts syndrom. 

Vistegutten fra den eldre steinalderen hadde båtskalle.

## Referanser


## Eksterne lenker
* Om båtskalle på svensk
Asiana Airlines

**Asiana Airlines** er et av Sør-Koreas to store flyselskaper. Det er både mindre og yngre enn Korean Air. Asianas hovedkvarter og internasjonale hub er Incheon internasjonale lufthavn, og innenlandsknutepunktet er Gimpo internasjonale lufthavn. Asiana har fløyet siden 1988. Per 31. desember 2003 eier Kumho Asiana Group 46,33 prosent av Asiana via sine datterselskaper. Asiana er i vekst og har flere ruter til Europa, som London, Paris, Frankfurt am Main og Roma.

Asiana Airlines er inne i en restrukturering og moderselskapet Kumho Asiana Group solgte Asiana Airlines våren 2019 til flere lokale investorer med Hyundai gruppen som hoved majoritet, etter Koreans lov kan ikke utenlandske eie mer enn 49% av et koreansk flyselskap.

## Flåte
Asiana Airlines har følgende fly per april 2020

## Historie

Asiana Airlines ble startet i 1988 med en flåte med 737-fly, selskapet hadde en tidligere historie som Air Seoul fra 1986 men for å over gå sin konkurrent Korean Air med et større navn med mer klang, kom Asiana til. Kumho startet som taxi selskap ble en flåte på 4 stykket i Daegu, Sør Korea. Selskapet hadde en stort forbruk på bildekk og dermed iiternilserte dekkproduksjone som ble en av de største dekkprodusenter, Kumho-Tire

## Referanser


## Eksterne lenker
*
Strofe

En **strofe** (av gr. *strefein*, «vende») er i lyrikken et antall linjer eller **vers** (av lat. *versus*, «linje, vende») som er føyd sammen etter et bestemt metrisk prinsipp, f.eks. taktart eller rimstilling. Typografisk skilles strofene i et dikt med en blank linje.

Under framføring av tragedier og korlyrikk i antikkens teater beveget koret seg i takt med sangen (herav uttrykket «versefot») fra den ene siden av scenen til den andre. Når strofen var slutt, vendte koret.

I dagligtale brukes *vers* ofte synonymt med strofe.
Heksameter

**Heksameter** (av gresk *hex*, «seks» og  *metron*, «mål») er i germansk (tysk, norsk osv.) metrikk et versemål som består av seks takter, vekslende mellom daktyler (tung-lett-lett) og trokeer (tung-lett). Siste takt er alltid en troké, nest siste oftest en daktyl. Verset får derfor alltid seks trykktunge stavelser, mens antall trykklette stavelser varierer. Maksimalt antall stavelser i ett vers er sytten, mens det teoretisk kan være så få som tolv. Versemålet er tillempet fra gresk og latin, der det brukes uten rim, på norsk brukes det noen ganger med rim, for eksempel av A.O. Vinje i *Vaaren*: «Enno ein Gong fekk eg Vetren at sjaa for Vaaren at røma/ Heggen med Tre som der Blomar var paa eg atter saag bløma.»

Det klassiske greske og latinske heksameteret bygger på motsetningen mellom lange og korte stavelser, og består av seks verseføtter: Verseføttene er enten daktyler (lang-kort-kort) eller spondéer (lang-lang). Femte fot er vanligvis en daktyl, men kan også være en spondé. Ofte er det en liten pause, en cesur, i den tredje eller fjerde versefoten. 

Heksameteret var det vanlige metrum både i det greske og det romerske eposet i antikken, og kunne også bli brukt i annen diktning, f.eks. i Horats' satirer og i Ovids *Metamorfoser*. I norske oversettelser av klassiske epos har det vært vanlig å beholde heksameteret, som i åpninga av Odysseen:

:*Sangmø, fortell om hin rådsnare helt som flakket så vide*
:*da han til sist hadde styrtet i grus det hellige Troja*

I nyere europeisk litteratur har heksameteret vært benyttet av blant annet Hölderlin (*Der Archipelagus*) og Goethe (*Hermann und Dorothea*). 

Man kan dessuten finne aleksandriner omtalt som jambisk heksameter, siden dette versemålet på norsk har form av en jambisk sekstakter

## Referanser


## Litteratur
Francesco Tiberi Contigliano

**Francesco Tiberi Contigliano** (1773–1839) var en av den katolske kirkes kardinaler. Han virket i Den romerske kurie og det pavelige diplomati, og var blant annet nuntius i Spania. Senere var han erkebiskop av Iesi 1832&ndash;1836.

Han ble kreert *[[in pectore]]* til kardinal i september 1831 av pave Gregor XVI, publisert juli 1832, med *[[Santo Stefano Rotondo|Santo Stefano al Monte Celio]]* som tittelkirke.

## Referanser


## Eksterne lenker
* Biografi på The Cardinals of the Holy Roman Church
Francesco Serra Cassano

**Francesco Serra Cassano** (1783–1850) var en av den katolske kirkes kardinaler. Han virket i Den romerske kurie og det pavelige diplomati, og var blant annet nuntius i Bayern. Senere var han erkebiskop av Capua 1826&ndash;1850.

Han ble kreert *[[in pectore]]* til kardinal i september 1831 av pave Gregor XVI, publisert april 1833, med *[[Santi XII Apostoli]]* som tittelkirke.

Han deltok ved konklavet 1846 som valgte pave Pius IX.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Kardinal *Francesco Serra Cassano* (1783-1850) *1817

## Referanser


## Bibliografi
* Gaetano Moroni: "Francesco Serra-Cassano", *Dizionario di Erudizione*, Venezia : Tipografia Emiliana, 1840, Vol. LXIV, pages 188-9 (on-line)
Giuseppe Antonio Sala

**Giuseppe Antonio Sala** (født 27. oktober 1762 i Roma i Italia, død 23. juni 1839 i Roma) var en av den katolske kirkes kardinaler. Han virket i Den romerske kurie og det pavelige diplomati, og var blant annet prefekt for Indekskongregasjonen 1834, og for Kongregasjonen for biskoper og regularklerikere 1834&ndash;1839.

Han ble kreert til kardinal i september 1831 av pave Gregor XVI.

## Referanser
Versbinding

**Versbinding**, eller **enjambement**, brukes i metrikken om tilfeller der en setning eller en avgrensbar mening går over mer enn én verslinje i et dikt.

## Referanser
Benedetto Cappelletti

**Benedetto Cappelletti** (født 2. november 1764 i Rieti i Italia, død 15. mai 1834 i Rieti) var en av den katolske kirkes kardinaler. Han virket i Den romerske kurie, og var senere biskop av Rieti 1833&ndash;1834.

Han ble kreert *[[in pectore]]* til kardinal i september 1831 av pave Gregor XVI, publisert juli 1832.

## Referanser


## Eksterne lenker
*  Biografi på The Cardinals of the Holy Roman Church
Lepton

:*Et [[Lepton (valuta)|lepton]] er også en enhet for valuta.

*'Lepton*' er i fysikk en partikkel hvis det har [[spinn]] 1/2 og ikke erfarer [[fargekraft]]. Leptoner danner en familie [[Elementærpartikkel|elementærpartikler]] som skiller seg fra [[gauge-boson]]ene og [[kvark]]ene.

Navnet «lepton» kommer fra det [[gresk språk|greske]] &#955;&#949;&#960;&#964;&#972;&#957;, som betyr «liten» eller «tynn». Dette navnet har sitt opphav før oppdagelsen av et spesielt tungt lepton, [[Tau (elementærpartikkel)|tau-leptonet]]. Tau-leptonet har nesten dobbelt så stor masse som et [[proton]].

Det finnes 12 kjente typer leptoner, hvorav 3 er materiepartikler ([[elektron]]et, [[myon]]et og tau-leptonet), 3 [[nøytrino]]er, og deres 6 respektive [[Antipartikkel|antipartikler]]. Alle kjente ladde leptoner har en enkelt negativ eller positiv elektrisk ladning (avhengig av om de er partikler eller antipartikler), og alle nøytrinoene og antinøytrinoene er elektrisk nøytrale. Generelt forblir antallet leptoner av samme type (elektroner og elektron nøytrinoer; myoner og myon nøytrinoer; tauoner og tau nøytriner) det samme når partikler vekselvirker. Dette er kjent som bevaring av [[leptontall]].

== En tabell over leptonene ==




== Eksterne lenker ==
* [http://pdg.lbl.gov *Particle Data Group'']. Denne gruppen samler informasjon om partiklenes egenskaper.
* Leptoner fra Georgia State University er en kort oppsummering av leptonet.
Ludovico Gazzoli

**Ludovico Gazzoli** (født 18. mars 1774 i Terni i Kirkestaten, død 12. februar 1858 i Roma) var en av den katolske kirkes kardinaler. Han virket i Den romerske kurie.

Han ble kreert *[[in pectore]]* til kardinal i september 1831 av pave Gregor XVI, publisert juli 1832, med *[[Santa Maria in Via Lata]]* som titulus.

Han deltok ved konklavet 1846 som valgte pave Pius IX.

Han var nevø til kardinal Luigi Gazzoli (kreert 1803).

## Referanser


## Eksterne lenker
* Biografi på The Cardinals of the Holy Roman Church